**Рег. № П - 2015/ 12.03.2015 г.**

**ДО ЗАИНТЕРЕСОВАНИТЕ ЛИЦА**

**Относно:** Постъпило искане за разяснение поОткрита процедура за възлагане наобществена поръчка № 01039 - 2015 - 0001, по реда на Глава пета от Закона за обществените поръчки, с предмет **„Организиране и провеждане на обучения за служителите от специализираната администрация на Комисия за защита на личните данни**”, разпределени в 3 (три) обособени позиции, както следва: **Обособена позиция № 1:** Организиране и провеждане на обучение (training of trainers) за служители от специализираната администрация на КЗЛД в областта на управление на риска, с цел последващо запознаване и обучение от тяхна страна на администраторите на лични данни; **Обособена позиция № 2:** Организиране и провеждане на обучение за служители от специализираната администрация на КЗЛД в областта на стратегическото планиране, анализът и оценка по изготвяне и прилагане на законодателството в областта на защита на личните данни; **Обособена позиция № 3:** Организиране и провеждане на 2 (две) обучения за служители от специализираната администрация на КЗЛД в областта на по – ефективната комуникация с институциите на Европейския съюз, разработването на комуникационни стратегии и провеждането на информационни кампании, както и за работа с бази данни – работа със софтуер за управление на бази данни (МS Access), по Проект “Повишаване на квалификацията и надграждане на уменията и компетенциите на служителите на КЗЛД за по – ефективно и ефикасно изпълнение на задълженията им”, съгласно изпълнението на сключен с Министерство на финансите Договор № 14-22-45/26.09.2014 г. за предоставяне на безвъзмездна финансова помощ по Оперативна програма „Административен капацитет”, съфинансирана от Европейския съюз чрез Европейския социален фонд, приоритетна ос ІІ „Управление на човешките ресурси”, подприоритет 2.2. „Компетентна и ефективна държавна администрация”, бюджетна линия BG051PO002/14/2.2-16.

**УВАЖАЕМИ ДАМИ И ГОСПОДА,**

На основание чл. 29, ал. 2 от Закона за обществените поръчки (ЗОП), предоставяме следното **РАЗЯСНЕНИЕ** на

**ВЪПРОС:**

„Във връзка съсследното изискване от страна на възложителя, а именно: ТЕХНИЧЕСКО ЗАДАНИЕ ПО ОБОСОБЕНА ПОЗИЦИЯ № 3

Изискване:

Осигуряване на зала/и и техническо оборудване за обучението: Изпълнителят трябва в рамките на настоящата поръчка да осигури зала/и за обучението, оборудвана/и с информационни и комуникационни средства.

**Моля да направите следните разяснения, а именно:**

**Какво се  има предвид с дефиницията „информационни и комуникационни средства”?**

**ОТГОВОР:**

В техническото задание по обособена позиция № 3 „Организиране и провеждане на 2 (две) обучения за служителите от специализираната администрация на КЗЛД в областта на по – ефективната комуникация с институциите на Европейския съюз, разработването на комуникационни стратегии и провеждането на информационни кампании, както и за работа с бази данни – работа със софтуер за управление на бази данни (MS Access)", точка 7 “Конкретни дейности по изпълнение на поръчката“ по отношение на общите изисквания за изпълнение на поръчката, е заложено изискване за **осигуряване на зала/и и техническо оборудване за обучението,** като изпълнителят трябва в рамките на настоящата поръчка да осигури зала/и за обучението, оборудвана/и с информационни и комуникационни средства.

Под **„информационни и комуникационни средства”** следва да се разбира посоченото в **т.10**отТехническото задание *по обособена позиция № 3*, **а именно:** *„Изисквания към хотела и залата за обучение“,*където е **предвидено изрично,** че залите трябва да бъдат климатизирани и **оборудвани,** както следва: проектор и екран, лаптоп, флип чарт и техническа поддръжка на апаратурата, естествена светлина, интернет връзка и електрозахранване за лаптопи (разклонители/удължители).

**МАРИЯ МАТЕВА\_\_\_\_\_\_\_\_/п/\_\_\_\_\_\_\_\_**

**ЗА ПРЕДСЕДАТЕЛ НА КОМИСИЯТА**

**ЗА ЗАЩИТА НА ЛИЧНИТЕ ДАННИ**